**Јордан Бадев** (25 февруари 1888

во Битола — 20 септември 1944

во Софија, Бугарија) — македонски револуционер, учесник во македонското револуционерно движење, деец на Внатрешната македонска револуционерна организација, литературен критичар, публицист и новинар во Бугарија.

Животопис
---------

Бадев е роден во 1888 година во Битола, тогаш во Отоманското Царство. Во 1906 година завршува Битолска машка гимназија. Студирал словенска филологија на Софискиот универзитет, а потоа учи во Лозана. Се враќа во Македонија и учителствува во Битола, Самоков и Софија. Во 1911 година Бадев ја поддржува иницијативата за создавање на легална политичка партија на Македонците - егзархисти во Отоманското Царство - проект кој пропаѓа поради зајакнувањето на политичките тензии и избувнувањето на Првата балканска војна. По Втората балканска војна во 1913 година се населува во Бугарија и станува учител во Софија. Еден од членовите-основачи на Македонскиот научен институт .

Почнува да се занимава со литература и новинарство. Пишува во списанието "Златорог" и во весникот "Зора", а од 1931 година е уредник на културните прашања на "Зора". Уредува весниците "Народност" и "Миргород". Бадев има голем број на статии во врска со бугарската литература - како обшотеоретични статии и прегледи, така и портрети и погледи. Во 1938 година излегува неговата книга *"Животот и уметноста"* .

Бадев е масон и активен учесник во македонското ослободителното движење. Одржува тесни контакти со раководителите на обновена по Првата светска војна, ВМРО, од која добива парична издршка. По поделбата на организацијата на Протогеровисти и Михајловисти, тој застанува на страната на Протогеровистите. Пишува во весникот "Македонија"..

Во годините пред Втората светска војна е приврзаник на ориентација на Бугарија кон Третиот Рајх, политика во која тој гледа надеж за позитивно решавање на македонското прашање. Бадев е автор на неколку книги, како *"Даме Груев. Живот и дело "(Скопје, 1943)* и многу статии посветени на учесници во македонското движење. Бадев е и автор на потпишаната од ВМРО книга *"Заговорот против Тодор Александров"* .

Бадев е убиен без суд и пресуда по Деветосептемврискиот удар во 1944 година. Во март 1945 година е осуден посмртно на Случај № 6 на интелектуалците од серијата процеси на т.н. Народен суд  Реабилитиран е в 1996 година од Врховниот Суд на Бугарија..

Библиографија
-------------

* Бадев, Йордан (1924). *Заговорът против Тодор Александров. По данни на Вътрешната Македонска Революционна Организация*.
* Бадев, Йордан (1943). *Даме Груев, живот и дело*.
* „Македонија во бугарската поезија", статија од Јордан Бадев објавена во сп. „Златорог", год. III, книга 3-4, Софиja, 1922 г.

Наводи
------

1. ↑  имеонов, Стоян. Из борбите на македонските българи. Два документа за основаването на легална политическа партия в Турция в навечерието на Балканската война, Македонски преглед, година ХІІ (1940), кн. 1, с. 86.
2. ↑  Македонски научен институт. Учредители
3. ↑  Йордан Бадев. Литературна критика.
4. ↑  Масоните в България: Членовете на Българските масонски ложи, родени в Македония (до 1944 г.), Брошура на Главно управление на архивите към Министерски съвет на Р. България, С. 2003 г.
5. ↑  „Националноосвободителната борба в Македония, 1919 - 1941 г.", Колектив, ИК „Знание", София, 1998 г. стр.166
6. ↑  *Македонски историски речник*. Скопје: ИНИ. 2000. стр. 57. ISBN 9989-624-46-1. На `|first=` му недостасува `|last=` (help)
7. ↑  „Български масонски печат". Архивирано од изворникот на 2014-12-15. Посетено на 2011-09-17.
8. ↑  Куманов, Милен. „Македония. Кратък исторически справочник", София, Тинапрес, 1993.
9. ↑  „Литературен форум". Успешен творчески тандем. Десислава Неделчева разговаря с Ива Бурилкова и Цочо Билярски
10. ↑  „Горещо червено, „Литературен вестник", брой 36, 06.11.2002". Архивирано од изворникот на 2010-11-28. Посетено на 2011-09-17.
11. ↑  Вълев Стоян. „Йордан Бадев. Непрочетеният литературен критик"

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 169035427
* LCCN: no90008543
* ISNI: 0000 0001 1807 7506
* GND: 143717227
* NKC: js20201063415

 |

 |